UBE เด้งกลับ 4% รับอานิสงส์ “เปิดเมือง” หนุนอุปสงค์เอทานอลฟื้น ดันกำไร Q4 โต
UBE ดีดกลับ 4% รับอานิสงส์เปิดเมือง เนื่องจากใช้ในร้านอาหาร, ศูนย์การค้าและโรงเรียนสูงขึ้น ส่งผลให้การบริโภคเอทานอลอุตสาหกรรมเพิ่มขึ้น หนุนกำไรในไตรมาสที่ 4 และธุรกิจแป้งที่จะดำเนินการในไตรมาส 4/64 คาดจะดันกำไรในปี 2565
UBE เด้ง 4% รับอานิสงส์เปิดเมือง หนุนอุปสงค์เอทานอลอุตสาหกรรมเพิ่ม ดันกำไรในไตรมาสที่ 4
18 ต.ค. 2564

ผู้สื่อข่าวรายงานว่า ราคาหุ้น บริษัท อุบล ไบโอ เอทานอล จำกัด (มหาชน) หรือ UBE ณ เวลา 11:39 น. อยู่ที่ระดับ 1.95 บาท บวก 0.08 บาท หรือ 4.28% สูงสุดที่ระดับ 1.97 บาท ต่ำสุดที่ระดับ 1.88 บาท ด้วยมูลค่าการซื้อขาย 45.81 ล้านบาท

บริษัทหลักทรัพย์ กรุงศรี จำกัด (มหาชน) ระบุในบทวิเคราะห์เมื่อวันที่ (18 ต.ค.64) คาดปริมาณขายเอทานอลเพื่อเชื้อเพลิงเติบโตเป็น 33 ล้านลิตรในไตรมาส 3 เพิ่มขึ้น+18% เมื่อเทียบจากไตรมาสที่แล้ว แม้จะมีการล็อคดาวน์ เนื่องจากปริมาณขายตามสัญญาจากโรงกลั่นก่อนล็อคดาวน์ ปริมาณขายเอทานอลอุตสาหกรรมเติบโตเป็น 10 ล้านลิตร จาก 1.0 ล้านลิตรในไตรมาส 2 หนุนจากการระบาด
ส่วนราคาเอทานอลเชื้อเพลิง ปรับตัวลงเป็น 25.6 บาท/ลิตร ลดลง 0.2 บาท/ลิตร เมื่อเทียบจากไตรมาสที่แล้ว ทำให้ส่วนต่างเอทานอลลดลงเป็น 10.7 บาท/ลิตรจาก 10.9 บาท ในไตรมาส 2
ขณะที่ราคาเอทานอลอุตสาหกรรม ทรงตัวที่ 30-32 บาท/ลิตร (30% ขายปลีกและ 70% ขายส่ง) อัตรากำไรขั้นต้นเอทานอลเชื้อเพลิงที่ 24% อุตสาหกรรมที่ 35% รวมที่ 32% จาก 29% ในไตรมาส 2 และ UBE ขายแป้ง 48,000 ตัน ในไตรมาส 3 (42,000 ตัน ในไตรมาส 2) แบ่งเป็นแป้งดิบ (Native Starch) 42,000 ตัน (23,000 ตันในไตรมาส 2) และแป้งออร์แกนิค 6 ตัน (18,000 ในไตรมาส 2) อัตรากำไรขั้นต้นของแป้งดิบ 12% และแป้งออร์แกนิค 38% ปริมาณขายแป้งออร์แกนิคลดลงจากขนส่งล่าช้าเป็นไตรมาส 4 คาดขาดทุนสุทธิ 10 ล้านบาท จากค่าเงินบาทอ่อน คาดกำไรสุทธิในไตรมาส 3 ที่ 95 ล้านบาท เพิ่มขึ้น +39% จากไตรมาสก่อน และจากขาดทุน 4 ล้านบาท ในปีที่ผ่านมา
ทั้งนี้ UBE ใช้เงินจาก IPO ในการจ่ายคืนหนี้ 2,000 ล้านบาท ประหยัดดอกเบี้ย 15 ล้านบาท ในไตรมาส 4 อุปสงค์เอทานอลเติบโตในไตรมาส 4 หนุนจากภาคธุรกิจ ราคาน้ำมันที่เพิ่มขึ้นเป็นบวกต่อเอทานอลเนื่องจากรัฐบาลจะสนับสนุนให้ผสมเอทานอลเพื่อลดราคาน้ำมัน ส่วนอุปสงค์เอทานอลในอุตสาหกรรมได้แรงหนุนจากการเปิดเมือง ทำให้การใช้ในร้านอาหาร, ศูนย์การค้าและโรงเรียนสูงขึ้น  UBE ตั้งเป้า 13 ล้านลิตรในปี 2564 โดยทำได้ 12 ล้านลิตรใน 9 เดือนแรกของปี 2564 และ 8 ล้านลิตรในปี 2563 UBE สามารถขายได้ถึงเป้าหมายทั้งปีได้
สำหรับราคาหุ้น UBE ถูกกดดันหลังหนึ่งในผู้ถือหุ้นรายใหญ่ขายหุ้นทั้งหมด 200 ล้านหุ้น ฝ่ายบริหารยืนยันว่าไม่มีการเปลี่ยนแปลงด้านการดำเนินงานหลังการขายหุ้น ธุรกิจแป้งของ UBE จะเริ่มดำเนินงานเชิงพาณิชย์ในไตรมาส 4/64 โดยมีอัตรากำไรขั้นต้น 40% สำหรับแป้งแบบดั้งเดิมและ 50% แป้งออร์แกนิคเนื่องจากเป็นแป้งไม่มีกลูเตน โดยบริษัทหลักทรัพย์กรุงศรี จำกัด (มหาชน) คงคำแนะนำซื้อ ราคาเป้าหมาย 3 บาท ธุรกิจแป้งจะหนุนกำไรปี 2565